VSRS Sklep I R 158/2021
Datum: 2021-11-03T00:00:00.000+01:00
ecli: ECLI:SI:VSRS:2021:I.R.158.2021
sodisce: Vrhovno sodišče
oddelek: Civilno-gospodarski oddelek, civilni senat
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija pristojnosti iz tehtnih razlogov - objektivna nepristranskost sodišča - videz nepristranskosti sojenja - uslužbenec pristojnega sodišča kot stranka v postopku - vpisničarka - manjše sodišče - ugoditev predlogu

## Jedro

Toženka je vpisničarka na manjšem sodišču. To utemeljuje prenos pristojnosti.

## Izrek

Za odločanje v tej zadevi se določi Okrajno sodišče v Mariboru.

## Obrazložitev

1. Pred Okrajnim sodiščem v Slovenski Bistrici je v teku pravdna zadeva P 79/2021. Okrajno sodišče v Slovenski Bistrici je Vrhovnemu sodišču predlaga delegacijo pristojnosti. Predlog opira na okoliščino, da je toženka vpisničarka na tem sodišču. Ta sicer dela na kazenskem in ne pravdnem vpisniku, v času dopustov pa tudi na pravdnem oddelku. Sicer gre za manjše sodišče, kjer so medsebojni stiki neizogibni.

2. Predlog je utemeljen.

3. Vrhovno sodišče lahko na predlog stranke ali pristojnega sodišča določi drugo stvarno pristojno sodišče, da postopa v zadevi, če je očitno, da se bo tako lažje opravil postopek, ali če so za to drugi tehtni razlogi (67. člen Zakona o pravdnem postopku; v nadaljevanju ZPP).

4. Pravni standard drugih tehtnih razlogov so najbolj pogosto ravno okoliščine, zaradi katerih bi bil lahko prizadet videz nepristranskosti sodišča. Okoliščina, ki jo zatrjuje Okrajno sodišče v Slovenski Bistrici, je tak razlog. Zato je Vrhovno sodišče predlogu ugodilo in za odločanje v tej zadevi določilo drugo stvarno pristojno sodišče in sicer Okrajno sodišče v Mariboru.